b'\n_START_ARTICLE_\nJo\xc5\xbee Vidic (kronist)\n_START_SECTION_\n\xc5\xbdivljenje in delo\n_START_PARAGRAPH_\nVidic je decembra 1943 od\xc5\xa1el v partizane, ob koncu vojne je bil politkomisar za\xc5\xa1\xc4\x8ditne \xc4\x8dete komande mesta Jesenice. Nato je slu\xc5\xbeboval kot \xc4\x8dastnik v raznih krajih Jugoslavije nazadnje od 1953\xe2\x80\x931966 v Tolminu, kjer je bil upokojen kot major. Deset let je na radiu Triglav (Jesenice) urejal nedeljsko oddajo Mi pa nismo se uklonili._NEWLINE_Napisal je ve\xc4\x8d knjig in objavljal v raznih zbornikih kot npr. \xc4\x8crna roka v grosupeljski ob\xc4\x8dini (Zbornik ob\xc4\x8dine Grosuplje, 1978). Napisal je 3.000 \xc4\x8dlankov, reporta\xc5\xbe in nadaljevank, ki so iz\xc5\xa1li v razli\xc4\x8dnih \xc4\x8dasopisih in revijah._NEWLINE_Gradivo za pisanje je zajemal iz zgodovinskih virov in spominskih pripovedi \xc5\xbeivih pri\xc4\x8d, sorodnikov, udele\xc5\xbeencev NOB.'